Weermag gryp in by Noordwes-gesondheidsorg | Maroela Media
Weermag gryp in by Noordwes-gesondheidsorg
Die Suid-Afrikaanse Nasionale Weermag het by die gesondheidsorgstelsel in Noordwes ingegryp ná 'n staking deur gesondheidswerkers, het die SANW in 'n verklaring gesê.
Die SA Militêre Gesondheidsdiens (SAMGD) is op 20 April in Noordwes ontplooi en het die verskaffing van gesondheidsdienste by die Mahikeng- provinsiale hospitaal oorgeneem. Hulle behandel pasiënte in die hospitaal en buite-pasiënte.
Brig.genl. Mafi Mgobozi, woordvoerder van die SANW, het gesê hulle het binne die eerste 24 uur reeds 131 pasiënte behandel en nege bevallings hanteer.
Sedert die militêre gesondheidsdiens ontplooi is, het veiligheid in die hospitaal gestabiliseer en medikasie word van die depot na klinieke en hospitale versend.
Die DA in Noordwes het intussen 'n beroep gedoen op dr. Aaron Motsoaledi, minister van gesondheid, om behoorlike gesondheidsdienste in Noordwes te verseker. "Die DA het bevestig daar is 'n tekort aan medikasie soos ARV's, chroniese medikasie en immunisasie-inentings. Slegs die Bojanala-distrik word tans nie deur hierdie groot tekorte geraak nie," het dr. Tutu Faleni, die DA se woordvoerder oor gesondheid, gesê.
Hy het gesê die party verwelkom die regering se besluit om die departement van gesondheid in Noordwes onder administrasie te plaas, aangesien die departement nie die kapasiteit het om sy grondwetlike pligte na te kom om noodsaaklike gesondheidsorgdienste te lewer nie.
"Dringende ingryping is nodig om onnodige sterftes en lyding te voorkom. Werkers by Tshepong-hospitaal in Matlosana en werkers in Mahikeng, wat nie aan die staking deelneem nie, word verhinder om werk toe te gaan. Dit wil voorkom of die situasie nou ook na hospitale in Potchefstroom uitgebrei het. Intussen moes sommige klinieke hul deure sluit omdat hulle nie die gemeenskap kan dien nie."
Graeme Bloch se bejaarde ouers dood aangetref
31-jarige vas wat glo 80-jarige vrou verkrag
As ek CR was sou ek die weermag tot so n mate bemagtig dat hulle al meer betrokke kan raak by oproere en weteloosheid in die algemeen. Op hierdie manier sal die belastingbetaler ten minste waarde vir sy belegging in die weermag ontvang.
Die HELE gesondheidsdept kort aandag regoor die land!
Bestaande infrastruktuur kan nie eers in stand gehou word nie, danksy die ANC, Viva
Dit is al so opmerklik hoe die Gesonheids sorg op baie vlakke en fasiliteite verswak het. Daar is net nie meer die kliente/pasiente diens wat altyd met deernis en professionaliteit uitgevoer was nie. Die vertrouenswaardigheid raak al hoe minder en die tipe van ongevoelige optredes en behandeling teenoor pasiente is onregverdig na die mediese eed wat afgele is deur hierdie personeel. Tog us daar 'n handjie vol wat nog hul bes doen en passie uitleef om pasiente menslik en met liefde te behandel, maar hul is maar 'n handjie vol. Dan kom die groot vraag……waarom het alle Staats instansies/departemente so… Lees meer »
Alles waar die anc betrokke is het verval of is tot niet.Ek wonder waarom? Gebrek aan alles dink ek.